Qezaya Yakutîye ya Erziromî de Zîndanê Dumluyî de tek panceraya hucreyan pê têlan ameye qefilnayene.
Tepişteyê ke rojêke de ancax reyêk eşkenê vejîyê hewagirewtişî pê qefilnayîşê pancerayan binê tarîye de mendî. Tepişteyan vera nê kerdişî îtîraz kerd la cewab nêdîya îtîrazanê înan. Tepişteyan rewşe ser o keyeyanê xo de qisey kerd û veng da ke derheqê babete de her kes hîsger bibo.
Koordînatora Komeleya Komelê Sivîlî yê Sîstemê Înfazê Ceza (CISST) Bêrîvane Korkut dabi zanayene ke Zîndanê Dumluyî cara seba ke tîje nêgêro hetê tersî de virazîyayo.
